b"\n_START_ARTICLE_\nVladimir Roma\xc5\xa1kin\n_START_PARAGRAPH_\nVladimir Roma\xc5\xa1kin (ersa keeles \xd0\x99\xd0\xbe\xd0\xb2\xd0\xbb\xd0\xb0\xd0\xbd\xd1\x8c \xd0\x9e\xd0\xbb\xd0\xbe (Jovlan' Olo); 6. september 1951 \xe2\x80\x93 29. august 2002) oli ersa muusik ja folklorist. Ta on tuntud kui ansambli Toorama asutaja._NEWLINE_Roma\xc5\xa1kin \xc3\xb5ppis Saranski muusikakoolis ja Kaasani konservatooriumis. 1980\xe2\x80\x931989 t\xc3\xb6\xc3\xb6tas ta Mordva keele, kirjanduse ja ajaloo uurimisinstituudis. 1990. aastal asutas ta koos kolme kaaslasega folklooriansambli Toorama, mis sai soome-ugri maailmas v\xc3\xa4ga tuntuks. Esinemas k\xc3\xa4idi Soomes, Eestis, L\xc3\xa4tis, Rootsis, Poolas ja Inglismaal._NEWLINE_2006. aastal avati Mordva Vabariigis Kot\xc5\xa1kurovo rajoonis Vir Tavla k\xc3\xbclas Roma\xc5\xa1kini majamuuseum Etno-Kudo."